laion/Wikipedia-Exotic huggingface dataset:
Georges-Louis Leclerc de Buffon

Georges-Louis Leclerc de Buffon (7. september 1707 Montbard, Burgundia, Prantsusmaa – 16. aprill 1788 Pariis, Prantsusmaa) oli prantsuse loodusteadlane, matemaatik, kosmoloog ja entsüklopedist. Tema teosed mõjutasid kaht järgnenud loodusteadlaste põlvkonda, kelle seas olid Jean-Baptiste Lamarck ja Georges Cuvier. Buffon avaldas oma eluajal 36-köitelise kvartköites "Loodusloo" (Histoire Naturelle), millele järgnesid kahe aastakümne vältel postuumsed lisaköited tema raamatumärkmete ja muude uurimuste põhjal. Teadusloolane Ernst Mayr kirjutas: "Buffon oli tõepoolest isaks kogu loodusloolisele mõttele, mis 18. sajandi teisel poolel ilmavalgust nägi." Buffon tegutses intendandi, tänapäeva mõistes direktorina Kuninga Aias (Jardin du Roi), mida tänapäeval nimetatakse Taimeaiaks ehk botaanikaaiaks (Jardin des Plantes). Farber, Paul. 2000. Finding Order in Nature. Baltimore: Johns Hopkins University Press, lk 14 Mayr, Ernst 1981. The Growth of Biological Thought. Cambridge: Harvard. p 330
Deinstedt

Deinstedt on vald Saksamaal Alam-Saksi liidumaal Rotenburgi kreisis. Valla pindala on 20,20 km². 31. detsembril 2017 elas seal 659 inimest. Deinstedt kuulus 1180. aastal rajatud vürstlikku Bremeni peapiiskopkonda. 1648. aastal muudeti vürstlik peapiiskopkond Bremeni hertsogkonnaks, mida valitseti esialgu personaalunioonis Rootsi krooniga – mille katkestas Taani okupatsioon (1712–1715) – ja 1715. aastast Hannoveri krooniga. 1807. aastal annekteeris üürike Vestfaali kuningriik hertsogkonna, 1810. aastal annekteeris selle Prantsusmaa. 1813. aastal anti hertsogkond tagasi Hannoveri kuurvürstkonnale, mis – pärast Hannoveri kuningriigiks ülendamist 1814. aastal – liidendas hertsogkonna reaaluniooni ning hertsoglikust territooriumist, sealhulgas Deinstedtist, sai uue 1823. aastal loodud Stade regiooni osa. Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023.
Palee

Palee on uhke esinduslik ehitis, enamasti suursugune loss. Paleesid on valdavalt ehitatud Euroopas riigipeade – vürstide, kuningate, keisrite – ning tänapäeval eeskätt presidentide tarvis. Paleede läbivateks arhitektuurilisteks stiilideks on traditsiooniliselt olnud barokk ja uusbarokk. Doodžide palee  Palee – pildid, videod ja helifailid Wikimedia Commonsis
Philipp-Teedy Tüür

Philipp Theodor "Teedy" Tüür (23. mai 1930 – 8. mai 2005) oli eesti metodisti vaimulik, kunstnik, luuletaja ja aforist. Ta oli helilooja Erkki-Sven Tüüri isa.
Rahtla

Rahtla on küla Saare maakonnas Saaremaa vallas. Enne Eesti omavalitsuste haldusreformi 2017. aastal kuulus küla Mustjala valda. Küla lähistel asub Kivijärv. Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014.
Stephen Barclay

Stephen Paul Barclay (sündinud 3. mail 1972 Lytham St Annesis Lancashire'i krahvkonnas) on Suurbritannia poliitik, kes kuulub Briti Konservatiivsesse Parteisse ning on 2010. aastast Kirde-Cambridgeshire'ist valitud Suurbritannia parlamendi liige. 16. novembrist 2018 on ta Euroopa Liidust lahkumise riigisekretär (pärast endise riigisekretäri Dominic Raabi tagasiastumist). 2018. aasta juulist kuni 2023. aasta 13 novembrini oli ta Department of Health and Social Care'i riigiminister.
Farven

Farven on vald Saksamaal Alam-Saksi liidumaal Rotenburgi kreisis. Valla pindala on 25,44 km². 31. detsembril 2017 elas seal 612 inimest. Farven kuulus 1180. aastal rajatud vürstlikku Bremeni peapiiskopkonda. 1648. aastal muudeti vürstlik peapiiskopkond Bremeni hertsogkonnaks, mida valitseti esialgu personaalunioonis Rootsi krooniga – mille katkestas Taani okupatsioon (1712–1715) – ja 1715. aastast Hannoveri krooniga. 1807. aastal annekteeris üürike Vestfaali kuningriik hertsogkonna, 1810. aastal annekteeris selle Prantsusmaa. 1813. aastal anti hertsogkond tagasi Hannoveri kuurvürstkonnale, mis – pärast Hannoveri kuningriigiks ülendamist 1814. aastal – liidendas hertsogkonna reaaluniooni ning hertsoglikust territooriumist, sealhulgas Farvenist, sai uue 1823. aastal loodud Stade regiooni osa. Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023.
Ostereistedt

Ostereistedt on vald Saksamaal Alam-Saksi liidumaal Rotenburgi kreisis. Valla pindala on 28,5 km². 31. detsembril 2017 elas seal 923 inimest. Ostereistedt kuulus 1180. aastal rajatud vürstlikku Bremeni peapiiskopkonda. 1648. aastal muudeti vürstlik peapiiskopkond Bremeni hertsogkonnaks, mida valitseti esialgu personaalunioonis Rootsi krooniga – mille katkestas Taani okupatsioon (1712–1715) – ja 1715. aastast Hannoveri krooniga. 1807. aastal annekteeris üürike Vestfaali kuningriik hertsogkonna, 1810. aastal annekteeris selle Prantsusmaa. 1813. aastal anti hertsogkond tagasi Hannoveri kuurvürstkonnale, mis – pärast Hannoveri kuningriigiks ülendamist 1814. aastal – liidendas hertsogkonna reaaluniooni ning hertsoglikust territooriumist, sealhulgas Ostereistedtist, sai uue 1823. aastal loodud Stade regiooni osa. Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023.
John Bercow

John Simon Bercow (sündinud 19. jaanuaril 1963) on Briti poliitik, kes oli House of Commonsi spiiker 2009. aasta juunist 2019. aasta oktoobri lõpuni. Ta oli ka samaaegselt Suurbritannia parlamendi (House of Commons) liige Buckinghami jaoks. Enne House of Commonsi spiikriks valimist oli ta Briti Konservatiivse Partei liige. 2009. aasta oktoobris juhatas Bercow Suurbritannia noorte parlamendi esimest iga-aastast istungit House of Commonsis, muutes nad ainsaks grupiks, kes saavad läbi viia debatte, välja arvatud parlamendiliikmed. Ta on juhatanud iga järgnevat istungit ja osalenud igal aastakonverentsil, käsitledes ja toetades noorte parlamendi liikmeid kogu Suurbritanniast.
Selgase

Selgase on küla Saare maakonnas Saaremaa vallas. Enne Eesti omavalitsuste haldusreformi 2017. aastal kuulus küla Mustjala valda. Külas asub dolomiidi kaevandamise paemurd, mis nõukogude perioodil kuulus tehase Eesti Dolomiit Saaremaa tsehhile, hiljem AS-le Saare Dolomiit (nüüd OÜ Saare Dolomiit-Väokivi). Selgase mõis – mille järgi on nime saanud Essen af Zellie aadlisuguvõsa Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014. Julius Mark: Balti-sakslased avasid Selgasel mälestuskivi oma esivanemate mõisas, Meie Maa 13.08.2002
Rhade

Rhade on vald Saksamaal Alam-Saksi liidumaal Rotenburgi kreisis. Valla pindala on 24,44 km². 31. detsembril 2017 elas seal 1066 inimest. Rhade kuulus – selle valitsusena – 1180. aastal rajatud vürstlikku Bremeni peapiiskopkonda. Kuid religioosses mõttes moodustas Rhade osa Verdeni piiskopkonnast, kuni 1566. aastal kaotasid senised piiskopid paavsti tunnustamise, peale viimase katoliku piiskopi aastatel 1630–1631. 1648. aastal muudeti vürstlik peapiiskopkond Bremeni hertsogkonnaks, mida valitseti esialgu personaalunioonis Rootsi krooniga – mille katkestas Taani okupatsioon (1712–1715) – ja 1715. aastast Hannoveri krooniga. 1807. aastal annekteeris üürike Vestfaali kuningriik hertsogkonna, 1810. aastal annekteeris selle Prantsusmaa. 1813. aastal anti hertsogkond tagasi Hannoveri kuurvürstkonnale, mis – pärast Hannoveri kuningriigiks ülendamist 1814. aastal – liidendas hertsogkonna reaaluniooni ning hertsoglikust territooriumist, sealhulgas Rhadest, sai uue 1823. aastal loodud Stade regiooni osa. Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023.
Bechet

Bechet on linn Rumeenias Dolji maakonnas. Linn asub Doonau kaldal ajaloolises Olteenia piirkonnas. Bechet sai linnaõigused 2004. aastal. 2011. aasta rahvaloenduse andmetel oli Becheti elanikest rumeenlasi 59,42% ja mustlasi 32,62%. Rahvus oli teadmata 7,95%-l elanikest.
Țăndărei

Țăndărei on linn Rumeenias Ialomița maakonnas. Linn asub Ialomița jõe ääres ajaloolises Munteenia piirkonnas. Asulat on ürikutes esmamainitud 1594. aastal, linnaõigused sai 1968. aastal. 2011. aasta rahvaloenduse andmetel oli Țăndărei elanike arv 13 219, neist 65,47% rumeenlasi, mustlasi 10,85% ja muust rahvusest inimesi 0,11%. Rahvus oli teadmata 23,55%-l inimestest. 2021 Romanian census  Țăndărei – pildid, videod ja helifailid Wikimedia Commonsis
Florin Andone

Florin Andone (sündinud 11. aprillil 1993 Botoșanis) on Rumeenia jalgpallur, kes mängib ründajana Inglismaa kõrgliiga klubis Brighton & Hove Albion ja Rumeenia jalgpallikoondises. Ta alustas karjääri Hispaania kolmandas liigas mängides. 21-aastaselt tegi ta Córdoba meeskonnas profidebüüdi. Ta skooris oma esimeses mängus Hispaania kõrgliigas 5. jaanuaril 2015, kui kohtuti Granadaga. Sama aasta 16. jaanuaril lõi ta mängus Eibari vastu värava juba kümnendal sekundil. Kokku lõi ta hooajal 2014–15 Hispaania kõrgliigas viis väravat. Pärast seda suutis Córdoba liigas allesjäänud 18 mänguga koguda vaid kaks viiki ning jäi liigas viimaseks. Järgmisel hooajal lõi Andone Hispaania esiliigas 21 väravat, millega oli ta liigas paremuselt teine väravakütt. Samal hooajal valiti ta liiga hooaja sümboolsesse koosseisu. 2016. aastal naasis Andone Hispaania kõrgliigasse, liitudes Deportivo La Coruñaga. Ka hooaeg 2016–17 oli Andone jaoks edukas, kui ta lõi liigas 12 väravat. Järgmisel hooajal langes Deportivo La Coruña aga kõrgliigast välja. 2018. aasta mais sõlmis Andone viieaastase lepingu Brighton & Hove Albioniga. Üleminekusumma oli umbes kuus miljonit eurot. Esimese värava Inglismaa kõrgliigas lõi ta 1. detsembril 2018 mängus Huddersfield Towni vastu. Suurem osa hooajast 2019–20 mängis ta laenul Türgi kõrgliiga klubis Galatasaray. Debüüdi Rumeenia jalgpallikoondises tegi ta 13. juunil 2015 EM-i valikmängus Põhja-Iirimaa vastu. Koondisekarjääri esimese värava lõi ta sama aasta 17. novembril mängus Itaalia vastu. Ta kuulus Rumeenia koondisse 2016. aasta Euroopa meistrivõistlustel. "Le Roumain Florin Andone du Deportivo à Brighton". L'Équipe. 25.8.2018. Vaadatud 9.2.2019  Florin Andone – pildid, videod ja helifailid Wikimedia Commonsis
Jaan Kukk

Jaan Kukk (14. märts 1887 Viira küla (Tähemaa küla), Kavastu vald, Tartumaa – 14. märts 1947 Pärnu) oli Pärnu linnaarst, Pärnu Eesti Arstide Seltsi, Pärnu suvitus- ja supeluse seltsi ning tiisikuse vastu võitlemise seltsi asutaja. 1897–1907 Tartu klassikaline gümnaasium 1907–1908 Peterburi sõjameditsiiniline akadeemia 1908–1913 Tartu Ülikooli arstiteaduskond 1912. aastal täitis Jaan Kukk üliõpilasena arsti kohuseid Pärnu-Jaagupis. 1914. aastast pidas ta Pärnus erapraksist arstina sisehaiguste alal ja oli samal ajal ka linnakooli arst. Aastatel 1914–1915 oli ta Esimese maailmasõja päevil kannatada saanud sõdurite ja nende perekondade abistamise Pärnu komitee laatsareti arst ning Vene Punase Risti Pärnu komitee laatsareti arst. 1916–1937 ja 1944–1947 oli Kukk Pärnu linnaarst, ühtlasi 1916–1923 ka Pärnu sadamaarst. Eesti vabadussõjast võttis Jaan Kukk osa Pärnu 9. jalaväepolgu kaitsepataljoni arstina. 1919–1920 oli ta Kaitseliidu Pärnu malevkonna arst. 1919–1923 oli Pärnu Eesti arstide seltsi asutaja ja selle juhatuse liige. 1926–1931 töötas Pärnu linna tervishoiuosakonna juhatajana. Jaan Kukk oli 1928. aastal asutatud Pärnu suvitus- ja supeluse seltsi asutaja ja esimees, samuti oli ta tiisikuse vastu võitlemise seltsi asutaja. Kukk kuulus Pärnu Endla teatri ette valmistavasse komiteesse. Jaan Kukk organiseeris Pärnusse Vabadussõjas langenute monumendi püstitamist ning pidas läbirääkimisi 1919. aastal tulevase monumendi kavandite üle skulptor Amandus Adamsoniga. 1923. aastal algatas Kukk idee püstitada Pärnusse mälestussammas Lydia Koidulale, olles selle elluviimise eestvedaja. Kukk oli Pärnu kuurordi arendamise idee tuline pooldaja ning osales uue supelasutuse asutamisel ja 1937. aastal avamispidustuste korraldamisel. Jaan Kukk elas Pärnus aadressil Nikolai 19 ja hiljem Esplanaadi 5, kus ta oma 60. sünnipäeval suri. Ta on maetud Alevi kalmistule. Sarv, H (9.01.2018). "Dr. Jaan Kukk". Geni.com. Vaadatud 9.02.2019. Remmel, O (14. märts 2007). "120 aastat Pärnu linnaarsti doktor Jaan Kuke sünnist". Pärnu Postimees. Vaadatud 9.02.2019. Foto: Jaan Kukk
Sokotra keel

Sokotra keel on Jeemenis Sokotra saarel kõneldav keel, mis kuulub semi keelte hulka. See on üks kuuest tänapäeva Lõuna-Araabia keelest. Kõnelejaid on umbes 70 000. Lisaks Soktora saarele räägitakse seda ka lähedal asuvatel ‘Abd al-Kūrī ja Samha saartel. Sokotra keel on väga tugeva araabia keele mõju all ja hävimisohus. https://www.ethnologue.com/language/sqt
Buda linnusemäe tunnel

Buda linnusemäe tunnel (ungari keeles Várhegy-alagút) ehk Buda linnuse tunnel (Budai Váralagút) on 1856. aastal jalakäijatele avatud ja Buda linnusemäge läbiv kaunistatud esiportaaliga tunnel tänapäeva Budapesti I ringkonnas (Várkerület). Tunneli projekteeris ning kaeve- ja ehitustöid juhtis šoti insener Adam Clark, kelle juhtimisel valmis neli aastat varem tunneliesine Doonau jõge ületav Széchenyi kettsild. Kolm aastat kaevatud tunneli eesmärgiks oli inimeste jalavaeva vähendamine ümber pikliku kõrgendiku kõndimisel. Aasta pärast valmimist avati see hobuliiklusele. Tänapäeval ühendab 350 meetri pikkune tunnel kettsillalt ning Fő ja Lánchídi tänavast lähtuvat ringliiklust Krisztinavárosi elamupiirkonna Alagúti tänavaga. Széchenyi kettsild "Arhiivikoopia". Originaali arhiivikoopia seisuga 21. juuni 2018. Vaadatud 9. veebruaril 2019.{{netiviide}}: CS1 hooldus: arhiivikoopia kasutusel pealkirjana (link)
Oskar Rütli medal

Oskar Rütli medal on Tartu Rotary Klubi iga viie aasta tagant välja antav medal isikule, kellel on tähelepanuväärseid teeneid Rotary liikumise edendamisel. Medalit antakse välja aastast 2007. 2007 Leo Allas 2012 Raivo Hellerma http://tarturotary.ee/oskar-rutli-medali-statuut/ (vaadatud 09.02.2019) http://tarturotary.ee/oskar-rutli-medali-statuut/
Gustav Adolfi Muusikakool

Gustav Adolfi Muusikakool on Tallinna Gustav Adolfi Gümnaasiumi juures tegutsev muusikakool. Muusikakooli haldab Gustav Adolfi Sihtasutus. Kooli tegevjuht on Rauno Laikjõe ja juhataja on Moonika Tambi. https://www.gam.ee/kontakt (vaadatud 09.02.2019) Koduleht
Silla (Saaremaa)

Silla on küla Saare maakonnas Saaremaa vallas. Enne Eesti omavalitsuste haldusreformi 2017. aastal kuulus küla Mustjala valda. Küla lähistel asub Konati järv. Silla kalmistul asub Mustjala Vabadussõja mälestussammas. Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014.
Lehliu Gară

Lehliu Gară on linn Rumeenias Călărași maakonnas. Linn asub ajaloolises Munteenia piirkonnas. Linna haldusalasse kuulub kolm küla: Buzoeni, Răzvani ja Valea Seacă. Asulat on ürikutes esmamainitud 1853. aastal, linnaõigused sai 18. aprillil 1989. aastal. 2011. aasta rahvaloenduse andmetel oli Lehliu Gară elanikest rumeenlasi 78,34%, mustlasi 14,33% ja muust rahvusest inimesi 0,1%. Rahvus oli teadmata 7,21%-l inimestest. Lehliu-Gară România Geografică. Vaadatud 18. detsembril 2023
Oleg Pissarenko Band

Oleg Pissarenko Band on Eesti ansambel. Ansambel asutati 2004. Oleg Pissarenko (kitarr) Raun Juurikas (klahvpillid) Mihkel Mälgand (bass ja kontrabass) Ahto Abner (löökriistad). album "Kes sa oled"
Lendava Makaronimonstrumi kirik

Lendava Spagetikoletise Kirik (inglise keeles Church of the Flying Spaghetti Monster) on sotsiaalne liikumine, mis on suunatud kreatsionismi õpetamise vastu koolides. Selle põhimõtteid arendatakse satiirilises "pastafarianismi" õpetuses, Liikumise algatas Oregoni Ülikooli füüsikatudeng Bobby Henderson (s 1980) Ameerika Ühendriikides Kansase osariigis 2005. aastal. Aasta hiljem avaldas ta "Lendava Makaronimonstrumi Evangeeliumi" ("The Gospel of the Flying Spaghetti Monster"). Pastafarianismis lõpetab palve sõna rāmen. Järgijad on jõudnud edukalt välja võidelda spagetisõela peas kandmise õiguse ametlikel dokumendifotodel. Lendava Spagetikoletise usku venelane Andrei Filin kannab juhiloa pildil peas köögisõela, sest tema "religioon" pastafarianism nõuab peakatte kandmist. Austria mees Niko Alm võitis sarnase kohtuvaidluse pärast kolme-aastast võitlust süsteemiga ning sai õiguse juhiloapildil spagetisõela peas kanda. Tšehhi mees Lukáš Nový, kes elab Brnos, sõnas, et tema usk nõuab, et ta kannaks spagetisõela peas kogu aeg. Ametnike sõnul oleks tema palve eiramine olnud vastuolus usulise võrdsuse seadusega, mis lubab usulistel või meditsiinilistel põhjustel isikut tõendava dokumendi fotol peakatet kanda, kui see ei kata nägu. Venemaal algasid pastafarianistide aktsioonid 2013. aastal. Liikumise esimene juht oli "pastriarh" Sama Pasta IV (Mihhail Samin, s. 2000). "Lendava Makaronimonstrumi Evangeelium" avaldati Venemaal 2016. aastal. Mihhail Samin oli ka arvutiteadlase Eliezer Yudkowsky raamatu "Harry Potter and the Methods of Rationality" ('Harry Potter ja ratsionaalse mõtlemise meetodid') Venemaal väljaandmise algataja 2018. aastal. Pilt: Lendav spagetikoletis on olemas? "In the beginning there was the Flying Spaghetti Monster". The Daily Telegraph. London. 11. september 2005. Vaadatud 2. detsembril 2019. Spagetikirik sõlmib abielusid Lendava Spagetikoletise usku venelane kannab juhiloa pildil köögisõela Liina Metsküla. Austerlane on juhiloal peakattega tänu oma kummalisele usule (9) 14. juuli 2011, Õhtuleht Brňan má v nové občance na hlavě cedník. Je totiž pastafarián, iDnes, 31. juuli 2013 MATĚJČEK, Petr. Česko má prvního pastafariána. Ramen!, Česká pozice [online]. 2.8.2013 Pastafarismi ametlik koduleht
Aberavon (Suurbritannia parlamendi valimisringkond)

Aberavon (kõmri keeles: Aberafan) on valimisringkond, mis asub Walesis Suurbritannias. Valimisringkond on esindatud House of Commonsis Suurbritannia parlamendis. Valimisringkonda esindab House of Commonsis Stephen Kinnock Briti Leiboristlikust Parteist.
Tagaranna

Tagaranna on küla Saare maakonnas Saaremaa vallas Ninase poolsaarel. Enne Eesti omavalitsuste haldusreformi 2017. aastal kuulus küla Mustjala valda. Tagaranna kirjanduspäev Maa-amet, vaadatud 21.11.2020. Statistikaamet, vaadatud 15.09.2023. Eesti haldus- ja asustusjaotuse klassifikaator, vaadatud 9.06.2014. Aili Kokk, "Tagaranna – miljonivaatega kaluriküla", Oma Saar, 31. august 2009
Gheorgheni

Gheorgheni (ungari keeles Gyergyószentmiklós, saksa keeles Niklasmarkt) on linn Rumeenias Harghita maakonnas. Linn asub ajaloolises Transilvaania piirkonnas. Linna on ürikutes esmamainitud 1332. aastal. 2011. aasta rahvaloenduse andmetel oli Gheorgheni elanikest ungarlasi 83,73%, rumeenlasi 9,05%, mustlasi 2,37% ja muust rahvusest inimesi 0,07%. Rahvus oli teadmata 4,76% protsendil inimestest. 2021 Romanian census
Dave Dave

David Rothenberg (18. juuni 1976 Brooklyn, New York – 15. juuli 2014 Las Vegas, Nevada) oli Ameerika Ühendriikide filminäitleja.
Tobiase Selts

MTÜ Tobiase Selts on Hiiu maakonnas tegutsev selts, mille peaeesmärk on uurida ja tutvustada eesti helilooja Rudolf Tobiasega seotut. Selts asutati 30. novembril 1993. Seltsi asutamise idee käis välja Evald Teras. Selts on muu hulgas korraldanud klaveriõpilaste konkurssi, kus esitatakse ka Tobiase loomingut. https://tobias.hiiumaa.ee/ (vaadatud 09.02.2019) https://tobias.hiiumaa.ee/
Biała Podlaska

Biała Podlaska on maakonnaõigustega linn Poolas Lublini vojevoodkonnas, Biała Podlaska maakonna keskus. Aastatel 1975–1998 oli Biała Podlaska Biała Podlaska vojevoodkonna keskus. Linn asub Valgevene piirist umbes 20 km kaugusel. Ürikutes on linna esmamainitud 1481. aastal, linnaõigused sai 1670. aastal. https://bdl.stat.gov.pl/api/v1/data/localities/by-unit/060610961011-0922018?var-id=1639616&format=jsonapi, vaadatud 4.10.2022.
Raivo Tafenau Band

Raivo Tafenau Band on Eesti ansambel. Ansambli eesotsas on Raivo Tafenau. 2003 album "Ice on Ipanema" (feat. Sergio Bastos) 2004 album "The Snow Queen" (feat. Neda) 2008 album "Contrasting Colors" (koos Sergio Bastosega). https://musicbrainz.org/artist/6ee3687b-d639-4d0b-a123-eb97ca055748 (vaadatud 09.02.2019)
Jaan Krossi Sihtasutus

Jaan Krossi Sihtasutus oli Eesti sihtasutus. Asutus andis välja Jaan Krossi kirjandusauhinda. Asutus registreeriti Äriregistris 2009 ja kustutati 2019. aastal.
Tuiu

Tuiu on küla Saare maakonnas Saaremaa vallas. Enne Eesti omavalitsuste haldusreformi 2017. aastal kuulus küla Mustjala valda. Küla lähistel asus Eesti suurim muistne rauasulatuskeskus ja seda tuntakse Tuiu Rauasaatme mägedena. Seal asub ka Tuiu oja. Maa-amet, vaadatud 21.11.2020. Eesti 2011. aasta rahvaloendus, vaadatud 14.07.2014. Eesti haldus- ja asustusjaotuse klassifikaator, vaadatud 9.06.2014. Aare Laine, "Tuiu tõmbab ajaloohuvilisi, arheoloogidest rääkimata", Oma Saar, 7. juuni 2008
Mihkel Vendel

Mihkel Vendel (sündinud 28. septembril 1993) on eesti näitleja. Ta lõpetas 2012. aastal Kuressaare Gümnaasiumi ja 2017. aastal Tartu Ülikooli Viljandi Kultuuriakadeemia etenduskunstide osakonna teatrikunsti erialal. 2017. aasta veebruaris alustas ta tööd NUKU teatris. Aastal 2020 sai temast vabakutseline näitleja. Ta on mänginud teleseriaalides "Vabad mehed" ja "Siberi võmm". Samuti on Vendlil roll olnud ka Eesti filmis “Mehed”. Mihkel Vendel Nuku teater-muuseum Mihkel Vendel andmekogus IMDb (inglise)
Jaan Tõnissoni Selts

MTÜ Jaan Tõnissoni Selts on Eesti selts, mis tegeleb Jaan Tõnissoni pärandiga seotuga. Seltsi põhikirja järgi see "ühendab riigivanem Jaan Tõnissoni elu ja tegevuse uurimisest ja tutvustamisest ning tema ideede kaasaegsest rakendamisest huvitatud inimesi, kes on Jaan Tõnissoni vaimus valmis tegutsema ühiskonna ja rahva hea käekäigu ning tuleviku nimel". Seltsi juhatuse esimees on Krista Aru. http://tonissoniselts.ee/pohikiri/ (vaadatud 09.02.2019) http://tonissoniselts.ee/kontakt/ (vaadatud 09.02.2019) Koduleht Jaan Tõnissoni Seltsi leht Facebook-is Meedias Raimu Hanson: "Jaan Tõnissoni selts seab sihte" Tartu Postimees, 13. veebruar 2014 "Selts tahab Tallinnasse Jaan Tõnissoni monumenti ja väljakut" Tartu Postimees, 8. aprill 2019 Krista Aru: "Seltsiliikumine lahustub võimaluste tulvas – noorteta Tartu Postimees, 3. juuli 2019
Tiina (ballett)

"Tiina" on Lydia Austeri 1955 valminud ballett. Teose libreto kirjutasid Ants Särev ja Lydia Auster, tuginedes August Kitzbergi näidendile "Libahunt". Teos kanti esimest korda ette 1955 Estonia teatris. https://www.emic.ee/?sisu=heliloojad&mid=32&id=124&lang=est&action=view&method=teosed (vaadatud 09.02.2019)